Buxoro davlat muzey-qoʻriqxonasi
Buxoro davlat muzey-qoʻriqxonasi (Buxoro muzeyi (1922—1947); Buxoro oʻlkani oʻrganish muzeyi (1947—1983); Buxoro davlat badiiy-meʼmorchilik muzey-qoʻriqxonasi (1983—2017) — Oʻzbekistonning Buxoro viloyatidagi barcha 18 ta muzeyni va bir necha tarixiy yodgorliklarni birlashtirib turuvchi davlat ilmiy, maʼrifiy-madaniy muassasasi. Asosiy faoliyati tarixiy ashyolarni saqlash, restavratsiya va konservatsiya qilish, oʻrganish, targʻib qilish hamda kelgusi avlodga yetkazishdan iborat.